stanford-oval/wikipedia huggingface dataset:
Toolchain

בתוכנה, toolchain הוא סט של כלי תכנות המשמשים לביצוע משימות פיתוח תוכנה מורכבות או ליצור מוצר, אשר הוא בדרך כלל עוד תוכנית מחשב, או ערכה של תוכניות קשורות. באופן כללי, הכלים היוצרים toolchain מופעלים אחד אחרי השני ברצף כך שהפלט או תוצאת הסביבה של כל כלי הופך להיות הקלט או סביבת ההתחלה לבא בתור, אך המונח משמש גם כאשר מדובר בערכה של כלים קשורים אשר לא בהכרח מופעלים אחד אחרי השני ברצף.
toolchain פשוט עשוי להיות מורכב ממהדר ומקשר (ההופכים את קוד המקור לקובץ הרצה), ספריות (המספקות ממשקים למערכת ההפעלה), ומנפה שגיאות (המשמש לבדוק ולנפות שגיאות בתוכניות שנוצרו). מוצר תוכנה מורכב, כגון משחק וידאו, צריך כלים להכנת אפקטים קוליים, מוזיקה, מרקמים, מודלים תלת-ממדיים ואנימציות, יחד עם כלים נוספים לשילוב משאבים אלה במוצר המוגמר.
הערות שוליים

↑  "Toolchain Overview". nongnu.org. 2012-01-03. נבדק ב-2013-10-21.
↑  "Toolchains". elinux.org. 2013-09-08. נבדק ב-2013-10-21.
↑  "Tool Chains in Agile ALM Environments: A Short Introduction". Lecture Notes in Computer Science: 371–380. 2015-10-29. doi:10.1007/978-3-319-26138-6_40. נבדק ב-2015-11-10.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Suno AI

| --- | --- |

 מחזור חיים:  2023–הווה 
 suno.com
 
Suno AI (מהמילה ההינדית: "הקשיבו") היא תוכנה ליצירת מוזיקה באמצעות בינה מלאכותית גנרטיבית, המייצרת שירים ריאליסטיים המשלבים קולות אנושיים וכלי נגינה שונים. התוכנה נגישה לציבור הרחב מאז ה-20 בדצמבר 2023, האתר קיים ברשת ובעזרת שיתוף פעולה עם מיקרוסופט, הוכללה Suno כתוסף ב-Microsoft Copilot.
התוכנה פועלת על ידי התאמת שירים לפרומפטים שמספקים המשתמשים. Suno לא חושפת את מאגר הנתונים בו השתמשה לאימון מודלי הבינה המלאכותית שלה, אך טוענת שננקטו צעדים להגנה עליה מפני פלגיאט ובעיות קניין רוחני. החברה אוסרת על משתמשים בגרסה החינמית לייצר רווח באמצעות פרסום שירים שנוצרו ב־Suno בYouTube או בספוטיפיי.
Suno פותחה במקור כניסוי של חובבים ב-Discord בתחילת 2023 על ידי קבוצת מוזיקאים ומומחי בינה מלאכותית מקיימברידג', מסצ'וסטס, עם ניסיון קודם בחברות טכנולוגיה כמו מטא, ו-ByteDance.
ב-1 במרץ 2024, גרסת Suno v3 נכנסה לבדיקת אלפא עבור משתמשים עם מנויי Pro ו-Premier לשירות. הגרסה כוללת הארכת אורך השירים לעד שתי דקות, כמו גם שיפור בפרשנות למשמעות המילים והוספת "רגשות" לשירים בהתאם. ב-21 במרץ 2024, Suno שחררה את גרסת v3 לכלל המשתמשים.
הערות שוליים

↑  יובל מן, ה-AI כתב לנו שיר על סוף המלחמה בעזה, באתר ynet, 21 בדצמבר 2023
↑  ה-Copilot של מיקרוסופט מקבל יכולות מוזיקליות בזכות Suno, באתר www.gadgety.co.il, ‏2023-12-20
↑  נחמה אלמוג, חדש ב-Copilot: כלי ליצירת שירים בצ'אטבוט ה-AI של מיקרוסופט -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2023-12-21
↑  איתי גל, ‏ניסינו את מחולל המוסיקה בבינה מלאכותית "סונו" – לא תאמינו מה יצא, באתר מעריב אונליין, 20 במרץ 2024
| --- | --- |
בקרת זהויות :  MusicBrainz: ab5c6089-ae7e-442a-9b82-25cb158ac741
NUnit

| --- | --- |


צילום מסך של ממשק NUnit 2.4.6 בסביבת חלונות
 מפתח:  קוד פתוח
 גרסה אחרונה:  4.3.1 (21 בדצמבר 2024) 
 מערכת הפעלה:  Net, Mono.
 נכתבה בשפות:  סי שארפ 
 סוג רישיון:  BSD-style (modified zlib license)
 קוד מקור:  https://github.com/nunit/nunit 
 קטגוריה:  בדיקות תוכנה
 http://www.nunit.org
 
NUnit הוא כלי פיתוח חופשי לבדיקות יחידה בשפת התכנות C#‎ בסביבת הפיתוח ‎.Net.
מטרתו דומה לזה של JUnit בתכנות ב-Java. וגם הוא אחד מרבים השייכים למשפחת xUnit.
דוגמה לבדיקת יחידה

על מנת להריץ את הבדיקה יש ליצור תחילה מחלקה חדשה שבה נבצע את הבדיקות, בתוך מחלקה אחת ניתן לבצע בדיקות למספר מחלקות. בנוסף יש להוסיף את ה-DLL של NUnit לפרויקט.
הדוגמה הבאה מציגה דוגמה פשוטה בשפת C#‎. מטרת הבדיקה היא לבדוק נכונות של ביטוי אריתמטי פשוט.
using NUnit.Framework;

 [TestFixture]
 public class ExampleTestOfNUnit
 {
 [Test]
 public void TestMultiplication()
 {
 Assert.AreEqual(4, 2*2, "Multiplication");

 // Equivalently, since version 2.4 NUnit offers a new and
 // more intuitive assertion syntax based on constraint objects
 // [http://www.nunit.org/index.php?p=constraintModel&r=2.4.7]:
 Assert.That(2*2, Is.EqualTo(4), "Multiplication constraint-based");
 }
 }
שיטות ביאור

| משמעות | מטרה | פונקציית ביאור |
| --- | --- | --- |
| מחלקה שהיא בדיקת יחידה למחלקה אחרת | מחלקה | TestFixture |
| פונקציה שתרוץ לפני כל בדיקה | פונקציה | SetUp |
| פונקציה שתרוץ לאחר כל בדיקה | פונקציה | TearDown |
| מסמן פונקציה כפונקציית בדיקה | פונקציה | Test |
| מסמל שצריכה להתקבל שגיאה על ידי הבדיקה | פונקציית בדיקה | ExpectedException |
| מסמל שבדיקה צריכה לרוץ אבל לא מתחשב שהבדיקה נכשלה | פונקציית בדיקה | Ignore |
| פונקציה זו מתבצעת פעם אחת, לפני תחילת כל הבדיקות. | פונקציה | TestFixtureSetUp |
| פונקציה זו מתבצעת פעם אחת, לאחר שכל הבדיקות הסתיימו. | פונקציה | TestFixtureTearDown |
בדיקה אם הפונקציה עברה את הבדיקה

על מנת לבדוק אם התוצאות שקיבלנו בפונקציית הבדיקה תואמות את התוצאות שציפינו לקבל נשתמש במחלקת Assert.
זוהי מחלקה סטטית הקובעת את תוצאת הבדיקה על ידי השוואה של תוצאת הפונקציה לתוצאה הרצויה. המחלקה קיימת גם ב-JUnit וגם ב-NUnit, השוני הוא בצורת הכתיבה.
מאפשר לאמת את הקוד:
על ידי בדיקת ביטויים בוליאניים.
על ידי השוואת סוגים בסיסיים.
על ידי השוואת משתנים (by reference).
על ידי השוואת מערכים (by reference).
סוגים של Assert שניתנים לשימוש:
Assert.AreEqual(Type expected, Type actual);
Assert.AreEqual(Type expected, Type actual, Type delta);
Assert.AreEqual(Type expected, Type actual, string message);
Assert.AreEqual(Type expected, Type actual, Type delta, string message);
Assert.IsFalse(bool condition);
Assert.IsFalse(bool condition, string message);
Assert.IsNotNull(object object);
Assert.IsNotNull(object object, string message);
Assert.AreNotSame(object expected, object actual);
Assert.AreNotSame(object expected, object actual, string message);
Assert.IsNull(object object);
Assert.IsNull(object object, string message);
Assert.AreSame(object expected, object actual);
Assert.AreSame(object expected, object actual, string message);
Assert.IsTrue(bool condition);
Assert.IsTrue(bool condition, string message);
Assert.Fail();
Assert.Fail(string message);
אופן הרצת הבדיקות

הרצת הבדיקות ב-NUnit מתבצעת על ידי תוכנה חיצונית שמותקנת במחשב. במידת הצורך ניתן להוסיף תוספים לוויז'ואל סטודיו שמאפשרים את הרצת הבדיקות ללא תוכנה חיצונית.
השוואה בין JUnit ל-NUnit

NUnit היא שיטת בדיקה הדומה ל-JUnit, כאשר השוני העיקרי ביניהן הוא שפת הפיתוח שבה משתמשים. עם זאת, קיימים עוד כמה הבדלים מזעריים ביניהן מבחינת תחביר ואופן הרצת הבדיקות.
| מאפיין | NUnit | JUnit |
| --- | --- | --- |
| שפת פיתוח | C#‎ | Java |
| מערכת הפעלה | ‎.NET, Mono | רב פלטפורמי |
| תחילת שימוש | שימוש חיצוני – בפעם הראשונה דורש התקנה של NUnit, ויש צורך בהוספת קובץ DLL לפרויקט | שימוש פנימי – על ידי הוספת JAR של JUnit לפרויקט |
| יצירת test class | יצירת מחלקת בדיקות באופן ידני. אין תלות במחלקה ספציפית | יצירת מחלקת בדיקות באופן אוטומטי על ידי Junit Test Case |
| הרצת הבדיקות | דרך תוכנה חיצונית של NUnit (ניתן להריץ מתוך Visual studio על ידי התקנת תוספים) | מתוך eclipse על ידי run As JunitTest |
| סימון פונקציות בדיקה | לפני הפונקציה תגים מותאמים | שם הפונקציה מתחילה במילה test |
| Assertion class | יש לקרוא לפונקציית Assert באמצעות פונקציה סטטית | קריאה לפונקציית Assert ישירות |
| פונקציות ביאור Annotations | לפני הפונקציה נגדיר את סוג הפונקציה על ידי [ ] | לפני הפונקציה נגדיר את סוג הפונקציה על ידי @ |
לקריאה נוספת

Andrew Hunt, David Thomas: Pragmatic Unit Testing in C# with NUnit, 2nd Ed. The Pragmatic Bookshelf, Raleigh 2007, ISBN 0-9776166-7-3
Jim Newkirk, Alexei Vorontsov: Test-Driven Development in Microsoft .NET. Microsoft Press, Redmond 2004, ISBN 0-7356-1948-4
Bill Hamilton: NUnit Pocket Reference. O'Reilly, Cambridge 2004, ISBN 0-596-00739-6
How .NET’s Custom Attributes Affect Design
עמק המכמתת

| --- | --- |
אין תמונה חופשית
 נתונים ומידות
 גובה:  כ־500 מטר
 מיקום
 קואורדינטות:  32°10′17″N 35°16′24″E﻿ / ﻿32.1715271°N 35.273259°E﻿ / 32.1715271; 35.273259
 
  (למפת צפון השומרון מוגדלת) עמק המכמתת(למפת צפון השומרון רגילה) עמק המכמתת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק המכמתת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק המכמתת
 
עמק המכמתת מהר גריזים. מצפון נמצא הר כביר, עדיין ללא היישוב אלון מורה (1970)
עמק הַמִּכְמְתָת (בערבית: سهل مخنة; תעתיק מדויק: סַהְל מַחְ'נֶה) הוא עמק פורה מדרום לעיר שכם. זהו עמק מישורי צר וארוך, שגובהו כ-500 מטרים מעל פני הים.
ביישוב המקראי מכמתת, שזיהוי מיקומו המדויק שנוי במחלוקת, עבר הגבול בין נחלת שבט מנשה לבין נחלת שבט אפרים. בין האתרים המצויים בעמק: קבר יוסף ו"בקעת עין סוכר", לימים מחנה הפליטים עסכר. בזכות פוריותה, נזכרה בקעת עין סוכר כמקום שממנו הביאו את התבואה למנחת העומר בבית המקדש כאשר לא נמצאו שעורים במקום קרוב יותר לירושלים.
תולדות האתר

המכמתת נזכר בספר יהושע בתור גבול שבטי ישראל מנשה ואפרים. כך כתוב:
וַיְהִי גְבוּל מְנַשֶּׁה מֵאָשֵׁר הַמִּכְמְתָת אֲשֶׁר עַל פְּנֵי שְׁכֶם וְהָלַךְ הַגְּבוּל אֶל הַיָּמִין אֶל יֹשְׁבֵי עֵין תַּפּוּחַ.
בברכות יעקב ליוסף נאמר: ”בִּרְכֹת שָׁמַיִם מֵעָל” (בראשית, מ"ט, כ"ה). במדרש רבה דרשו חז"ל את המילה "מעל": ”'מעל' – זו אזכרות שבבעל.”
בצפון המכמתת מצויה "בקעת עין סוכר" (בערבית "סַהְל עַסְכָּר"). עליה נכתב במשנה מסכת מנחות:
מצוות העומר, לבוא מן הקרוב; לא ביכר הקרוב לירושלים – מביאין אותו מכל מקום. מעשה שבא מגגות צריפין, ושתי הלחם מבקעת עין סוכר.
אף על פי שהאזור היה בשליטת השומרונים שהיו עוינים לישראל, לא נמנעו מלהביא את התבואה לקציר העומר מבקעת עין סוכר.
בתלמוד בבלי מובא כי כאשר האחים החשמונאים הורקנוס ואריסטובולוס נלחמו ביניהם:
תנו רבנן: כשצרו מלכי חשמונאי זה על זה, והיה הורקנוס מבחוץ ואריסטובולוס מבפנים... ועל אותה שעה שנינו: מעשה שבא העומר מגגות צריפין, ושתי הלחם מבקעת עין סוכר.
הסיבה הייתה שתבואת הארץ בסביבתה של ירושלים נחרבה:
אמר רבי יוסה בי רבי בון: פעם אחת נשדף כל העולם כולו ולא היו יודעים מאיכן להביא (את מנחת העומר). והוה תמן חד אילם והוה יהיב ידיה על עייניה וידיה על סוכרא. אייתוניה לגבי פתחיה. אמר לון: אית אתר דמיתקריא עין סוכר או סוכר עין, ואזלון תמן ואשכחון.
בתרגום לעברית: פעם הייתה בצורת בכל העולם ולא ידעו מאין להביא שעורים למנחת העומר. היה שם אילם אחד ששם את אחת מידיו על עיניו ואת ידו השנייה על בריח דלת (סוכרא, בארמית). הביאו אותו לפני פתחיה, והוא אמר להם: האם יש מקום שנקרא עין סוכר או סוכר עין? הלכו לשם ומצאו שם שעורים.
פוריותה של הבקעה נובעת מנתוניה הגאוגרפיים: קרקע סחף פוריה (גרומוסול), טמפרטורה נוחה – 16–18 מעלות בממוצע שנתי[דרוש מקור] ומשקעים – 500 מ"מ לשנה. מיקומה של בקעת עין סוכר במדרון הדרומי של הר כביר הגדיל את חשיפת השדות שבה לקרינת השמש. כיום סהל עסכר הוא אזור תעשייה ופרבר מגורים של העיר שכם, ואין בו כמעט שטחים חקלאיים. בצפונו נמצא מחנה הפליטים עסכר. שטחי עמק המכתמתת מעובדים על ידי חקלאים מהכפרים הפלסטינים הסמוכים, חווארה, עוורתא, אודלה וביתא.
אתרי העמק

בעמק עברה בעבר דרך האבות משכם לירושלים. כביש 60 החוצה את גב ההר עבר בו לכל אורכו, דרך שכם וסהל עסכר. לאחר חתימת הסכמי אוסלו הוסט קטע הכביש שחצה את שכם לתווי העוקף את העיר ממערב, וכיום הוא מתחבר לכביש 57 בעמק המכמתת מצפון לחווארה, וממשיך דרומה דרך העמק. מעט צפונה משם נמצא מחסום חווארה, המחסום הראשי בכניסה הדרומית לשכם.
במעבר שבין עמק המכמתת לעמק סוכר, למרגלות הר גריזים והר עיבל, מצוי תל בלטה, בו נמצאו שרידי העיר הקדומה של שכם. מדרום לתל העתיק נמצא מחנה הפליטים בלאטה.
מזרחית לשער העיר שכם נמצא קבר יוסף – מיקום המתאים לאמור בספר בראשית ובספר יהושע:
וַיָּבֹא יַעֲקֹב שָׁלֵם עִיר שְׁכֶם אֲשֶׁר בְּאֶרֶץ כְּנַעַן בְּבֹאוֹ מִפַּדַּן אֲרָם, וַיִּחַן אֶת פְּנֵי הָעִיר וַיִּקֶן אֶת חֶלְקַת הַשָּׂדֶה.
וְאֶת עַצְמוֹת יוֹסֵף אֲשֶׁר הֶעֱלוּ בְנֵי יִשְׂרָאֵל מִמִּצְרַיִם קָבְרוּ בִשְׁכֶם בְּחֶלְקַת הַשָּׂדֶה אֲשֶׁר קָנָה יַעֲקב מֵאֵת בְּנֵי חֲמוֹר אֲבִי שְׁכֶם בְּמֵאָה קְשִׂיטָה, וַיִּהְיוּ לִבְנֵי יוֹסֵף לְנַחֲלָה.
מדרום לקבר יוסף נמצא אתר הקדוש לנצרות "באר יעקב".
לקריאה נוספת

אריה ברונשטיין, אברהם שבות ומנדל ברודי, ארץ שכם, עיצוב שלם – אלון מורה, 1987.
הערות שוליים

↑  בראשית רבה, פרשה צ"ח, פסקה כ'
1 2  "מגינות", לפי נוסח הרמב"ם
תצלום לכיוון מזרח של צפון עמק המכמתת והשיפוע הדרומי של הר כביר. היום נמצא היישוב אלון מורה על פסגת ההר
README

צילום מסך של קובץ README של cURL
בפיתוח תוכנה, קובץ README הוא קובץ המכיל מידע על הקבצים האחרים בספרייה או בארכיון של תוכנת מחשב. זה בדרך כלל מדובר בקובץ טקסט פשוט שנקראREADME, Read Me, READ.ME, README.TXT, README.md (כדי לציין את השימוש ב- Markdown ), או README.1ST .
שם הקובץ כתוב בדרך כלל באותיות גדולות. במערכות דמויות יוניקס במיוחד, זה גורם לקובץ לבלוט – הן בגלל ששמות קבצים קטנים יותר נפוצים, והן בגלל שהפקודה ls בדרך כלל ממיינת ומציגה קבצים בסדר קוד ASCII, שבו שמות קבצים עם אותיות גדולות יופיעו תחילה.
משמעות שם הקובץ בעברית הוא "קרא אותי".
תוכן

קובץ README כולל בדרך כלל:
הוראות הגדרה
הוראות התקנה
הוראות הפעלה
מניפסט קובץ (רשימת קבצים בספרייה או בארכיון)
מידע על זכויות יוצרים ורישוי
פרטי התקשרות של המפיץ או המחבר
רשימה של באגים ידועים
הוראות לפתרון בעיות
קרדיטים ותודות
יומן שינויים (בדרך כלל מיועד למתכנתים אחרים)
מדור חדשות (בדרך כלל מיועד למשתמשי קצה)
היסטוריה

לא ברור מתי החלה החלה הכללת קובץ README, אך נמצאו דוגמאות המתוארכות לאמצע שנות ה-70. מערכת מקינטוש מוקדמת התקינה קובץ README בכונן האתחול, וקובצי README נלוו בדרך כלל לתוכנות צד שלישי.
בפרט, לתוכנות חופשיות ותוכנות קוד פתוח יש היסטוריה ארוכה של הוספת קובץ README; תקני הקידוד של GNU מעודדים לכלול את הקובץ כדי לספק "סקירה כללית של החבילה".
מאז הופעת האינטרנט כפלטפורמה סטנדרטית דה פקטו להפצת תוכנה, חבילות תוכנה רבות העבירו חלק מהקבצים הנלווים ופיסות המידע לעיל לאתר אינטרנט או ויקי, לפעמים כולל את קובץ ה-README עצמו, או השאירו מאחור רק קובץ README קצר ללא כל המידע הנדרש למשתמש חדש בתוכנה.
אתר האינטרנט הפופולרי לאירוח קוד מקור, GitHub מעודד מאוד יצירת קובץ README – אם אחד כזה קיים בספרייה הראשית (ברמה העליונה) של מאגר, הוא מוצג אוטומטית בעמוד הראשון של המאגר. בנוסף לטקסט רגיל, נתמכים גם פורמטים וסיומות קבצים שונים.
כמונח כללי

הביטוי "קובץ readme" משמש לעיתים גם באופן כללי, עבור קבצים אחרים עם מטרה דומה.[דרוש מקור] לדוגמה, הפצות קוד המקור של חבילות תוכנה חינמיות רבות (במיוחד אלו העוקבות אחר תקני Gnits או אלו המיוצרות עם הכלים האוטומטיים של GNU) כוללות סט סטנדרטי של קובצי readme:
| --- | --- |
README: מידע כללי
AUTHORS: קרדיטים
THANKS: תודות
CHANGELOG: יומן שינויים מפורט, מיועד למתכנתים
NEWS: יומן שינויים בסיסי, מיועד למשתמשים
INSTALL: הוראות התקנה
COPYING / LICENSE: מידע על זכויות יוצרים ורישוי
BUGS: באגים ידועים והוראות לדיווח על באגים חדשים
CONTRIBUTING / HACKING: מדריך לתרומה לפרויקט
כמו כן בדרך כלל מופץ עם חבילות תוכנה קובץ שאלות נפוצות וקובץ TODO, המפרט שיפורים מתוכננים.
לקריאה נוספת

"Building a Better ReadMe". Technical Communication. Society for Technical Communication. 44 (1): 28–36. 1997-02-01. JSTOR 43089849.
"Hypertext good choice for README files". Technical Communication. Society for Technical Communication. 44 (3): 214. באוגוסט 1997. JSTOR 43089876. {{cite journal}}:  (עזרה)
Guédon, Jean-Claude, ed. (1996-09-15).  Written at Department of Philosophy, University of Warwick, UK. "Readme: Writing Notes - Meditations on the temporality of writing". Surfaces (Electronic journal) (באנגלית and צרפתית). Université de Montréal, Montreal (Quebec), Canada: Les Presses de l'Université de Montréal. III (12): 1–12. ISSN 1188-2492. ארכיון מ-2006-02-20. נבדק ב-4 ביוני 2019. {{cite journal}}:  (עזרה)
Sports.ru

| --- | --- |


 סוג:  אתר ספורט 
 תקופת הפעילות:  1998–הווה (כ־27 שנים) 
 מנכ"ל:  Dmitry Navosha 
 www.sports.ru
 
הסמליל הישן
Sports.ru הוא פורטל ספורט רוסי, שקיים מאז 1 בדצמבר 1998 ונחשב לוותיק מסוגו ברוסיה. העורך הראשי הוא אלכסנדר אקסנוב (מאז ספטמבר 2018), המשנה למנכ"ל הוא יורי דוד שגם מחזיק בבעלות על האתר (מאז ספטמבר 2018), יחד עם וסילי אוטקין. המנכ"ל הוא דמיטרי נבושה.
בין הפרויקטים והשירותים שהאתר מציע:
משחקים חיים וסטטיסטיקות מקוונות של יותר מ-150 טורנירים בענפי ספורט שונים;
גלריות תמונות נוחות ויפות, כולל לשחקנים וטורנירים פרטיים;
דירוג משתמשים של שחקנים ושופטים;
פרויקטים ומשחקים;
פרויקטים מיוחדים שונים (למשל, "11 שחקני הכדורגל הטובים ביותר בהיסטוריה", "דרבי כדורגל ראשי", "הספורט הכי לא שגרתי" ועוד).
פרסים

האתר Sports.ru זכה במספר פרסים, לרבות:
2000 - פרס האינטרנט הלאומי הראשון של אינטל במועמדות "ספורט"
2002 - מקום ראשון במועמדות "אתר הספורט של 2002", תחרות הרשת ++ ROTOR
2008 - פרס רונט במועמדות "בריאות ומנוחה"
זוכה התחרות ROTOR 2010 במועמדות "אתר הספורט של השנה"
הערות שוליים

↑  Юрий Дудь: «Новый главный редактор Sports.ru — Александр Аксенов»
↑  סרגיי לונב. דמיטרי נבושה: "אחת המטרות העיקריות שלנו היא לעשות כיף" (ראיון) // Hungry Shark, 10/22/2012.
↑  Спортивный сайт года РОТОР++ 2002
↑  Премия Рунета 2008: номинанты и лауреаты
↑  Информация на ezhe.ru
NetSuite

| --- | --- |

 נתונים כלליים
 בורסה:  הבורסה לניירות ערך בניו יורק 
 תקופת הפעילות:  1998–2016 (כ־18 שנים) 
 מיקום המטה:  אוסטין 
 ענפי תעשייה:  תעשיית התוכנה, מחשוב ענן, אחסון אתרי אינטרנט, פיתוח תוכנה, תוכנת אנטרפרייז 
 מוצרים עיקריים:  accounting software, Order management system, customer relationship management software, ERP software, inventory management software, בפסקה זו רשומה אחת נוספת שטרם תורגמה 
 עובדים:  4,603 (נכון ל־2020) 
  
 www.netsuite.com
 
NetSuite היא חברה אמריקאית למחשוב ענן אשר בסיסה בסן מטאו, קליפורניה, החברה מוכרת קבוצה של שירותי תוכנה במודל של תוכנה כשירות(SaaS) לניהול כספים, תפעול וקשרי לקוחות. השירותים מכוונים בעיקר לעסקים קטנים ובינוניים וכוללים: ERP, CRM ומסחר אלקטרוני.
היסטוריה

NetSuite נוסדה בשנת 1998 על ידי אוון גולדברג, כתוכנה מבוססת רשת להנהלת חשבונות בשם NetLedger.
NetSuite נתפשת כחברת מחשוב הענן הראשונה והקדימה את חברת מחשוב הענן Salesforce.com בחודש. אבן גולדברג היה יו"ר ומנהל טכנולוגיה ראשי עד הרכישה על ידי אורקל.
ביולי 2002, זאק נלסון מונה למנכ"ל. לנלסון היה ידע ורקע עמוק במכירות ושיווק, ושימש במגוון רחב של תפקידים ניהוליים בסאן מיקרוסיסטמס ו־Oracle Corp, לפני שהצטרף ל־NetSuite, נלסון היה ספק של יישומים עסקיים באינטרנט שנקרא MyCIO.com, מחלקה של McAfee, חוויה זו הובילה אותו לאמונה, כי כל התוכנות בעתיד ינוהלו דרך רשת האינטרנט והוא עזב את McAfee על מנת להצטרף ל־NetSuite. בתקופתו של נלסון צמחה החברה ממחזור הכנסות של כמיליון דולר, לסביבות המיליארד דולר, מצבה לפני רכישתה על ידי אורקל.
NetSuite הפכה לחברה ציבורית לאחר הנפקה ראשונית לציבור (IPO) של 6.2 מיליון מניות בבורסה בניו יורק בדצמבר 2007.
בנובמבר 2016 נרכשה על ידי חברת Oracle בסכום של 9.3 מיליארד דולר.
מוצרים ושירותים

תכנון משאבים ארגוניים - NetSuite ERP.
רכוש קבוע - מודול זה נרכש מחברת Nolan ביוני 2011.
ניהול קשרי לקוחות NetSuite CRM
מסחר אלקטרוני - SuiteCommerce
NetSuite PSA
HCM) - NetSuite SuitePeople) תוכנה לניהול הון אנושי.
NetSuite OneWorld מציעה את השירותים לעיל ועוד יכולות נוספות. מיועד עבור חברות רב-לאומיות אשר מנהלות מספר רב של חברות בת, מטבעות שונים, תקנים חשבונאיים ודרישות מס שונות.
רכישות

2008: OpenAir – תוכנה לגליונות זמנים ודוחות הוצאה מבוססת רשת.
2009: QuickArrow – תוכנה לאוטומציית שירותים מקצועיים מבוססת רשת.
2011: Nolan Business Solutions - תוכנה לניהול רכוש קבוע.
2013: Retail Anywhere – תוכנה למסחר אלקטרוני.
2013: TribeHR – תוכנה לניהול משאבי אנוש עבור עסקים קטנים ובינוניים.
2013: LightCMS –תוכנה לניהול תוכן.
2014: Venda – תוכנה למסחר אלקטרוני.
2014: eBizNET פתרונות מתקדמים לניהול מחסן.
2015: Bronto Software – ספק שירות דוא"ל.
2015: Monexa יישום לתשלומים וחיובים.
בישראל

לחברת NetSuite יש נציגות רשמית בישראל כחלק מחברת האם, אורקל ומיוצגת גם על ידי שותפים מקומיים. לדוגמה: חברת סוויטק, חברת Top Group, חברת iCloudius, חברת נטקלאוד, כמו גם חברת ONE1.
ל-NetSuite קיים בנדל לוקליזציה למודול הפיננסי והרכוש קבוע על פי דרישות השוק הישראלי ובהתאם לתקנות המס, המפותח על ידי השותפים המקומיים בישראל.
יש ל-NetSuite מספר רב של לקוחות בישראל, ביניהם חברות גדולות במשק כגון:מון אקטיב, ארניקס, איירון סורס, סלברייט, אקסוניוס, אקסליבריס, Perion, סלינה, פלאנק, WSC Sports ועוד.
ראו גם

ניהול קשרי לקוחות
מסחר אלקטרוני
הערות שוליים

↑  NetSuite’s journey to the cloud: from startup to public company, www.upgrademag.com (באנגלית)
↑  Oracle Completes Tender Offer for Acquisition of NetSuite, www.oracle.com (באנגלית)
1 2  Nolan Business Solutions | NetSuite Consulting Services, Nolan Business Solutions (באנגלית)
↑  חברות ישראליות שתומכות בנטסוויט, באתר בלוג נטסוויט ישראל, ‏28 ביוני 2018
משה נחום רוזנבוים

| --- | --- |

מצבתו של הרב רוזנבוים, נג'וואז'ון
 כינוי:  ציצית בייסער
 מדינה:  הונגריה
 מקום פעילות:  טליקא, ואשוואר, נג'ווישניו
 צאצאים:  הרב עמרם רוזנבוים
 מספר צאצאים:  9
 חתנים:  הרב אברהם אליהו כ"ץ, רבה של פצל
הרב משה נחום רוזנבוים (? – ט"ז בחשוון ה'תקפ"ו; כונה "ציצית בייסער" עקב מנהגו להסתכל לעיתים תכופות בציציותיו ולנשקם) היה רב הונגרי, רבן של הערים טליקא, ואשוואר ונג'וואז'ון.
ביוגרפיה

כשנולד נקרא בשם נחום ורק לאחר מכן הוסיף לעצמו את השם משה. אמו במקורה מפראג.
התפקיד הראשון ידוע שכיהן הרב רוזנבוים היה כרב בעיירה טליקא שבמחוז גיור-מושון-שופרון, והוא כיהן שם כבר בשנת ה'תק"ן. לאחר מכן כיהן כרב בוואשוואר ועזב את ואשוואר בין ה'תקע"א לה'תקע"ח (1811–1818). אחר כך שימש כרב בעיר נג'וואז'ון שבמחוז וספרם. היה רב הקהילה עד לפטירתו. נפטר בט"ז בחשוון, לא ידוע באיזו שנה.
מסופר ששנים רבות לא נולדו לו ילדים, עד שפעם אחת עצרה ליד ביתו עגלה, וממנה ירד מישהו שבקש מהרב רוזנבוים להניח תפילין רבנו תם לפני שקיעה. לאחר מכן האכיל את האיש וסוסיו. בסוף ארוחתו ברך האיש שהרב יזכה לילדים, ובשנת ה'תקמ"ט נולד לו בנו הבכור הרב עמרם רוזנבוים.
נפטר בשנת ה'תקפ"ו.
משפחתו

על פי מסורת המשפחה, צאצא של הרב אדם בעל שם, כנראה מצד אביו. מצד אמו, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.
נכדו הוא הרב עקיבא פישר וניניו הם הרב צבי פישר והרב עמרם פישר.
לרב רוזנבוים היו תשעה ילדים:
הרב עמרם (ה'תק"ן, 1790 – ט"ז בחשוון ה'תק"ץ, 1829) – רבה של אירשה (כיום נקרא אלברטירשה) ומאד. כונה הרב עמרם חסידא.
הרב אברהם ישראל בצלאל  – רבה של ברזובה (אנ'), איז'אק וסיגטוואר.
הרב צבי הרש (ה'תקנ"ה – בערך ה'תקפ"ט) – רבה של ביצ'קה
הרב אליעזר דוד – סוחר.
הרב ישראל נחשון.
יוכבד יטל – אשת הרב יוסף גרינוולד, רבה של צ'צ'וביץ'.
שרה רבקה רחל לאה – אשת הרב אברהם אליהו כ"ץ, רבה של פצל.
פראדח – אשת הרב משה שטרנברג, רבה של אץ'.
חנה – אשת הרב יצחק לוי שפיצר ממזטור, ובנישואים שניים אשת אהרן גיירינגר.
הערות שוליים

1 2  ישנם חוקרים האומרים שלא נפטר בתאריך זה, אלא בנו, הרב עמרם
1 2 3 4 5 6 7  עקיבא בן מרדכי ליב פישר, עטרת עקיבא, באתר אוצר החכמה
1 2  משה אלכסנדר זושא קינסטליכער, חודש בחודשו - לוח תשס"ה, באתר אוצר החכמה
1 2 3 4 5  ישכר בעריש גרינפלד - שמעון הירשלער, משפחת השמעוני, באתר אוצר החכמה
1 2 3 4  לעפפלער סג"ל, זכרון אבות, באתר אוצר החכמה
1 2  מכון אור הצפון בעלזא, אור הצפון - נר למרים, באתר אוצר החכמה
↑  מכון זכרון, לתולדות משפחת רוזנבוים הירש, באתר אוצר החכמה
↑  מכירות פומביות, קטלוג רפאלי - 3, באתר אוצר החכמה
↑  רשומות לתולדות אישים וקהילות אגרות ומסמכים, עלי זכרון - כז, באתר אוצר החכמה
↑  אהרן בן יצחק אייזיק שפירא, ימי זכרון - ט באב, באתר אוצר החכמה
| --- | --- |
בקרת זהויות :  NLI: 987007306944905171  VIAF: 298518681   WorldCat (עם VIAF): 298518681
Syskey

מפתח מערכת (אנגלית: Syskey או System Key) הוא כלי אשר מצפין את הגיבוב של הסיסמה במסד הנתונים מנהל חשבונות האבטחה (SAM) במערכת הפעלה Windows.
הכלי פותח על ידי מיקרוסופט בניסיון לשפר את אבטחת קובץ ה-SAM כנגד התקפות ופיצוח המידע שנמצא בו, כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח הצפנה RC4-128.
ניתן להגדיר את Syskey כאמצעי התחברות אל המערכת ולדרוש מהמשתמש בה להזין מפתח כניסה בזמן האתחול או לטעון אותו מאמצעי לאחסון נתונים.
שימוש זדוני

התקפות Syskey התגלו לאחר מספר מקרים בהם תוקף התקשר אל קורבנותיו, הציג עצמו כסוכן מיקרוסופט ובעזרת כישורי הנדסה חברתית שכנע את אותם לספק לו גישה מרוחקת אל מחשבם:
"היי אליס! שמי בוב ואני סוכן מהמחלקה הטכנית של חברת מיקרוסופט.
ברצוני להציע לך מספר תיקונים נחוצים העשויים לשפר משמעותית את חויית המשתמש שלך במערכת ההפעלה, ללא עלות!"
לאחר שהקורבן איפשר לתוקף התחברות מרוחקת אל מחשבו, הפעיל התוקף את Syskey כדי לנעול את המשתמש מחוץ למערכת ודרש כופר כדי לשחרר את הנעילה.
ראו גם

BitLocker
מנהל חשבונות האבטחה
רשימת בקרת גישה
RC4
חורשט סבזי

| --- | --- |

 
 מאכלים
 סוג:  צלי קדירה 
 מוצא:  איראן 
 מרכיבים עיקריים:  עשבי תיבול, זרעי כוסברה, פטרוזיליה, שעועית מצויה, גרגרנית יוונית 
 
חוֹרֵשְׁת סַבְּזִי או קוֹרְמֶה סַבְּזִי / שָׂאבְּזי (בפרסית: خورشت سبزی או قورمه‌ سبزی) הוא תבשיל ירקות ובשר הנחשב למנת הדגל במטבח האיראני.
תבשיל חמצמץ אשר רכיביו הם ירקות ירוקים טריים ומיובשים המתבשלים יחד עם בשר בקר ושעועית אדומה בבישול ארוך. את התבשיל נהוג לאכול באירועים מיוחדים ובשבתות (אצל היהודים), ונהוג להגישו עם אורז לבן.
משמעות השם 'חורשט'

'חורש' פירושו תבשיל, 'סבזי' פירושו ירק. החורשט משלב סוגי בשר שונים עם פירות או ירקות, בהתאם למצאי העונתי. בדרך כלל הבישול ייעשה על להבה נמוכה ולמשך זמן רב.
בחלק מהערים בפרס שם התבשיל נהגה בצורה שונה ונקרא "גורמה סבזי" או "חורמה סבזי".